|  |
| --- |
| **Related imageDatganiad Cynhwysol Llyfrgelloedd a Chasgliadau**  Dyddiad dod i rym: Mis Rhagfyr 2024  Dyddiad adolygu: Mis Rhagfyr 2025  Corff cymeradwyo: Tîm Arweinyddiaeth Llyfrgelloedd |
| **Perchennog y Polisi**: Llyfrgelloedd a Chasgliadau  **Awdur y Polisi**: Annette Linton, Pennaeth Cynnwys Llyfrgelloedd a Chyfathrebu Ysgolheigaidd, a.m.linton@abertawe.ac.uk |

# Cefndir / Crynodeb

Fel rhan o'u gweledigaeth, nod Llyfrgelloedd a Chasgliadau Prifysgol Abertawe yw gwneud eu casgliadau, eu gwasanaethau a'u lleoedd yn hollol agored, hygyrch a chynhwysol. Rydym yn croesawu amrywiaeth, creadigrwydd a chynaliadwyedd wrth greu gwybodaeth ac rydym yn darparu mynediad at gasgliadau gwerthfawr sy'n ysbrydoli ac sy'n dylanwadu ar ddysgu ac ymchwil ac yn helpu i ddatblygu'r sgiliau angenrheidiol i gyflawni rhagoriaeth academaidd.

Rydym yn cydnabod y gall peth o'r deunyddiau hanesyddol sydd yn ein casgliadau gynnwys iaith a fyddai'n cael ei hystyried yn annerbyniol bellach neu sy'n adlewyrchu amrywiaeth cymunedau ein defnyddwyr yn annigonol. Rydym hefyd yn cydnabod bod gorgynrychiolaeth hanesyddol ym myd cyhoeddi o leisiau pobl gwynion y dosbarth canol a'r dosbarth uchaf o Ogledd America, Ewrop ac Awstralia (y cyfeirir atynt yn aml fel ‘Gogledd y Byd).

.

# Datganiad Polisi

Rydym yn adolygu ein casgliadau i sicrhau eu bod yn adlewyrchu llawer o leisiau a safbwyntiau drwy'r camau gweithredu canlynol:

* Ehangu ein portffolio cynnwys drwy brynu teitlau a/neu gasgliadau wedi'u curadu sy'n adlewyrchu amrywiaeth meddyliau ac sydd wedi'u creu gan bobl o genhedloedd a chefndiroedd amrywiol.
* Darparu cyfleoedd parhaus i fyfyrwyr awgrymu teitlau drwy ein [ffurflen](https://eur03.safelinks.protection.outlook.com/?url=https%3A%2F%2Fforms.office.com%2FPages%2FDesignPageV2.aspx%3Forigin%3DNeoPortalPage%26lang%3Den-GB%26subpage%3Ddesign%26id%3DLrXKu76f1kOi859mxD3yaCbBo-btIMJCgI3tzQ_DOx9UOVA0MkpQQjhMWFNZQkJETkpRUFRUMUU4RS4u&data=05%7C02%7CA.M.Linton%40Swansea.ac.uk%7Cfe547989090841aebcc308dcf36cbf2f%7Cbbcab52e9fbe43d6a2f39f66c43df268%7C0%7C0%7C638652895586741617%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=thKJvl3FkOpTv2HlicYJ7MRxIKRk0o9DtaZT4u7fKPA%3D&reserved=0) ar-lein.
* Cefnogi academyddion i amrywio eu rhestrau darllen.
* Annog meddwl yn feirniadol drwy amlygu teitlau sy'n adlewyrchu amrywiaeth o ran awduron a lleoedd cyhoeddi.
* Adolygu a diwygio disgrifiadau catalogio lle bo hynny'n briodol.

O fewn gofynion cyfreithiol cyfredol, nid ydym yn gwaredu, yn sensro, neu'n cyfyngu ar fynediad at yr eitemau hynny a all gynnwys iaith neu ddeunyddiau sarhaus. Ein nod yw darparu mynediad at amrywiaeth eang o ddeunyddiau sy'n cynrychioli amrywiaeth o safbwyntiau gyda chyd-destun digonol i alluogi ein defnyddwyr i archwilio safbwyntiau gwahanol yn feirniadol mewn ffordd barchus a meddwl-agored. Nid yw Llyfrgelloedd a Chasgliadau Prifysgol Abertawe'n cymeradwyo safbwyntiau deunyddiau niweidiol neu sarhaus.

Am ragor o wybodaeth -

[https://libguides.swansea.ac.uk/AmrywioEinCasgliadau](https://libguides.swansea.ac.uk/diversecollections)

# Polisïau Cysylltiedig

Dolenni i bolisïau cysylltiedig.

|  |  |
| --- | --- |
| Teitl | Dolen |
| Llyfrgell Prifysgol Abertawe – Polisi Datblygu a Rheoli Cynnwys | https://www.swansea.ac.uk/media/Swansea-University-Library-Content-Management-and-Development-policy-v1.0-final-2018-06-25.pdf |
|  |  |
|  |  |
|  |  |

# Hanes y Polisi

|  |  |  |
| --- | --- | --- |
| Dyddiad Adolygu | Awdur | Disgrifiad |
| Tachwedd 2024 | Llyfrgell a Chasgliadau | Datganiad newydd a grëwyd i egluro'r berthynas rhwng cynnwys hanesyddol a chynwysoldeb yng nghasgliadau ein llyfrgelloedd. |